stanford-oval/wikipedia huggingface dataset:
Berezno (järvi)

| Berezno Березно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°20′05″N, 28°07′39″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Volosnjan valuma-alue
Laskuoja:  oja Vydreikaan ja uoma Bolšoje Orlovoon
Järvinumero:  01030000311102000025326
Mittaustietoja
Pinnankorkeus:  36 m  mpy. 
Pituus:  1,45 km 
Leveys:  0,8 km 
Pinta-ala:  85 ha  
Tilavuus:  0,002 km³ 
Keskisyvyys:  2,3 m 
Suurin syvyys:  4,2 m 
Valuma-alue:  4,9 km² 
Saaria:  1 
 fiBerezno 
Berezno (ven. Березно) on järvi Luoteis-Venäjällä Pihkovan alueen Outovan piirissä.
Maantietoa

Järvi on 1,5 kilometriä pitkä, 800 metriä leveä ja sen pinta-ala on 85 hehtaaria. Se sijaitsee vajaa kilometrin päässä läntisestä järvestä Bolšoje Orlovosta. Järven keskisyvyys on 2,3 metriä ja syvimmillään se on 4,2 metriä syvä. Sillä on saari, jonka pinta-ala on 0,4 hehtaaria. Sitä ei kuitenkaan näy ilmakuvissa. Koillispulmassa sijaitsee pieni kylä Gluš (ven. Глушь), jonka ohitse kulkee kirkonkylien Serodkan (ven. Серёдка) ja Jammin (ven. Ямм) kautta kulkeva maantie 58K-096. Glušin asutus on levittäytynyt lähes koko järven itärannalle. Järven ympäristö on metsämaata, mutta luoteis- ja lounaispuolella aukeaa suomaat.
Luontoarvoja

Järvessä elää ainakin hauki, särki, ahven, sorva, taimen, ruutana, suutari, made, säyne, mutakala, salakka, rantanuoliainen, sekä jokirapua, jota on kuitenkin niukasti. Järvellä on mutapohja, mutta rannoilla näkyy paikoin hiekkainen pohja. Rannat ovat matalat, mutta joskus ne ovat jyrkkäreunaiset ja kivikkoiset. Metsän puita on kaatunut rantaveteen ja suomaan kohdilla turvemättäät muodostavat kelluvia hetteikköjä. Järven rannoilla ja pohjassa on lähteitä.
Vesistösuhteita

Berezno sijaitsee Tšorjanan valuma-alueella ja sen laskujoki Volosnja on Tšorjanan sivujoki. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Berezno kuuluu kolmen järven kokonaisuuteen, jossa toinen on länsipuolella sijaitseva suuri järvi Bolšoje Orlovo, joka on yhdistynyt siihen alle 400 metriä pitkän ja luonnollisen uoman välityksellä. Bereznon eteläpäähän tulee lyhyt laskuoja, mutta muuten se muodostaa valuma-alueensa latva-aluetta. Järven eteläpäästä on kaivettu oja  kohti etelää ja se on johdettu Volosnjan sivujokeen Vydreikaan (ven. Выдрейка). Bolšoje Orlovoon yhdistyvän uoman kautta se on yhteydessä suoraan Volosnjaan. Bereznon laskennallinen valuma-alueen koko on 4,9 neliökilometriä .
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Ben Hunt-Davis

| Mitalit | Mitalit | Mitalit |  |
| --- | --- | --- | --- |
|  Ben Hunt-Davis |  Ben Hunt-Davis |  Ben Hunt-Davis |  |
Miesten soutu
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | St. Catherines 1999 | kahdeksikko |  |
Ben Hunt-Davis (s. 15. maaliskuuta 1972 Tidworth, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla.
Hunt-Davis osallistui kolmiin olympialaisiin. Ennen kultamitalikisojaan hän sijoittui kahdeksikossa kuudenneksi Barcelonassa 1992 ja kahdeksanneksi Atlantassa 1996.
Hunt-Davis kilpaili kuusissa aikuisten maailmanmestaruuskilpailuissa vuosina 1993–1999. Hän sijoittui perämiehettömässä nelosessa viidenneksi Račicessa 1993, kahdeksikossa kuudenneksi Tampereella 1995 ja perämiehettömässä kaksikossa viidenneksi Aiguebelettessa 1997 sekä saavutti kahdeksikossa hopeaa St. Catherinesissa 1999.
Brocēni

| Brocēni |
| --- | --- |

 lippu:  vaakuna
 Brocēni
 Koordinaatit: 56°40′N, 22°34′E 
Valtio:   Latvia
Kunta:  Brocēni
Pinta-ala:  
 – Kokonaispinta-ala:  8,44 km²
Väkiluku (2016)  ():  3 134
Aikavyöhyke:  UTC+2
 – Kesäaika:  UTC+3
 
 broceni.lv 
Infobox OKVirheellinen NIMI-arvo: 
Brocēni (saks. Brotzen) on kaupunki Kuurinmaalla Latviassa. Vuonna 2016 siellä oli 3 134 asukasta. Kaupunki sijaitsee 9,5 kilometriä pitkän ja 0,4 kilometriä leveän Ciecere-järven rannalla. Järvi on luonnonsuojelualuetta ja siellä sijaitsevassa saaressa on 14 hehtaarin kokoinen tammilehto.
Historia

Nimi Brocēni mainitaan ensimmäisen kerran vuonna 1528, kun saksalaisen tilausmestari V. Pletenbergs vuokrasi alueen Greselgalelle. Asutus alueelle alkoi muodostua, kun läheisen Ciecerejärven kalkkikiviesiintymien havaittiin soveltuvan sementintuotantoon. Vuonna 1936 alueelle päätettiin rakentaa sementtitehdas, ja rakennustyöt valmistuivat helmikuussa 1938. Saman vuoden huhtikuussa tehtiin päätös myös liuskekivitehtaan rakentamisesta; se aloitti toimintansa vuonna 1940.
Toisen maailmansodan jälkeen suuri osa Brocēnin tehtaista oli raunioina. Ensimmäinen uusi tehdas perustettiin vuonna 1948. Sodanjälkeisinä vuosina Brocēnin väestö kasvoi nopeasti, ja alueelle tuli siirtotyöläisiä muualta Neuvostoliitosta. 23. joulukuuta 1961 alueen nimitykseksi tuli "kaupunkikylä"; varsinaisen kaupungin aseman Brocēni sai 30. tammikuuta 1992 Latvian tasavallan korkeimman neuvoston puheenjohtajiston antamalla asetuksella. Brocēnin kunta perustettiin 27. joulukuuta 2001. Nykyään kaupungissa sijaitsee Euroopan modernein sementintuotantolaitos, jossa on työntekijöitä yli 50:stä maasta.
Aiheesta muualla

Kuvia tai muita tiedostoja aiheesta Brocēni Wikimedia Commonsissa
Brocēnin kotisivut (latviaksi)
Bjørn Bergvall

| Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Maa:   Norja> Miesten purjehdus. |
| --- | --- | --- | --- |
|  Kultaa | Rooma 1960 | Flying Dutchman |  |
Bergvall (oik.) ja Peder Lunde Jr. vuonna 1960.
Bjørn Bergvall (s. 13. helmikuuta 1939 Oslo) on norjalainen entinen purjehtija. Hän kilpaili kesäolympialaisissa 1960 Roomassa ja voitti siellä Sirenellä kultaa Flying Dutchman -luokassa.
Bjørn Brandenborg

| Bjørn Brandenborg> Kansankäräjien jäsen |
| --- | --- |
 5. kesäkuuta 2019 –  
Henkilötiedot
Syntynyt: 10. joulukuuta 1991 (ikä 32) Svendborg, Tanska
Kansalaisuus:  tanskalainen
Tiedot
Puolue:  Sosiaalidemokraatit
Bjørn Brandenborg (10. joulukuuta 1991 Svendborg, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Brandenborg valititiin kansankäräjille Fynin vaalipiiristä. Koulutukseltaan Brandenborg on politiikan ja hallinnon kandidaatti Aalborgin yliopistosta.
Brontën sisarukset

Branwell Brontën maalaus sisaristaan, n. vuodelta 1834. Vasemmalla nuorin sisar, Anne, keskellä Emily ja oikealla vanhin sisar, Charlotte. Alun perin Branwell kuvasi myös itsensä Emilyn ja Charlotten väliin, mutta maalasi kohdan uudelleen.
Brontën sisarukset eli Brontën sisaret olivat kolme 1800-luvulla elänyttä englantilaista kirjailijaa, Charlotte Brontë (1816–1855), Emily Brontë (1818–1848) ja Anne Brontë (1820–1849), jotka olivat sisaruksia.
Kirjailijasisarilla oli kaksi vanhempaa sisarta Maria (1814−1825) ja Elizabeth (1815−1825), jotka kuolivat lapsina, ja yksi veli Branwell Brontë (1817–1848). Perheen isä oli pappi Patrick Brontë (1777−1861) ja äiti Maria Brontë (o.s. Branwell, 1783−1821).
Brontën sisarukset elivät pääosan elämästään Haworthin kylässä Pohjois-Englannin nummiseudulla, jonne perhe muutti Thorntonista vuoden 1820 tienoilla. Kaikkien sisarusten tunnetuimmat teokset syntyivät siellä. Charlotte ja Emily on myös haudattu samaan kylään.
Aiheesta muualla

Wikimedia Commonsissa on kuvia tai muita tiedostoja aiheesta .
The Brontës (englanniksi)
The Brontë Parsonage Museum & Brontë Society (englanniksi)
The Bronte Sisters Biography (Arkistoitu – Internet Archive) (englanniksi)
Haworth - Bronte Country (englanniksi)
Bắc Kạn (maakunta)

Bắc Kạn on  maakunta Vietnamin koillisosassa, Đông Bắcin alueella. Sen pääkaupunki on Bắc Kạn. Huhtikuussa 2009 maakunnassa oli noin 295 tuhatta asukasta, joten se on väkiluvultaan Vietnamin maakunnista pienin.
Maakunnan suurimmat etniset ryhmät ovat tàyt, nùngit, daot, san diut, hoat ja hmongit. Siellä harjoitetaan metsätaloutta. Alueella on myös kivihiilivaroja.
Ben Bishop

| Ben Bishop |
| --- | --- |

Henkilötiedot
Syntynyt: 21. marraskuuta 1986 (ikä 37) Denver, Colorado
Kansalaisuus:   Yhdysvallat
Jääkiekkoilija
Lempinimi:  Big Ben, Bish
Pelipaikka:  maalivahti
Hanska:  vasen
Pituus:  201 cm
Paino:  102 kg
Pelinumero:  30
Pelaajaura
Pääsarjaura:  2008–2020
Seurat:  Peoria Rivermen (AHL)   St. Louis Blues (NHL)   Ottawa Senators (NHL)   Binghamton Senators (AHL)   Tampa Bay Lightning (NHL)   Los Angeles Kings (NHL)   Dallas Stars (NHL)   Texas Stars (AHL)
NHL-varaus:  85. varaus, 2005 St. Louis Blues
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tukholma 2013 | jääkiekko |  |
Bishop Ottawan peliasussa.
Benjamin Bishop III (s. 21. marraskuuta 1986 Denver, Colorado, Yhdysvallat) on yhdysvaltalainen ammattilaisuransa päättänyt jääkiekkomaalivahti, joka pelasi 11 kautta NHL-liigassa vuosina 2008–2020. Bishop on 201 senttimetriä pitkä, mikä tekee hänestä NHL:n kaikkien aikojen pisimmän maalivahdin. Bishopin vahvuuksiin kuuluivat peittävyys, ketteryys, kiekonkäsittely ja pelinlukutaidot. Hän kuitenkin toisinaan otti liian suuria riskejä kiekon kanssa ja heittäytyi jäihin liian aikaisin.
Ura > Seuraura > Junioriura ja yliopistovuodet

Bishop syntyi Coloradon Denverissä, mutta kasvoi Missourin Saint Louisissa. Hän pelasi 8-vuotiaaksi asti hyökkääjänä, kunnes Bishop siirtyi maalivahdiksi. Hän pelasi juniorina Kirkwood Starsin ja St. Louis Junior Bluesin joukkueissa ja kävi lukion katolilaisessa Chaminade College Preparatory Schoolissa. Bishop siirtyi 18-vuotiaana NAHL-liigan Texas Tornadoon kaudeksi 2004–2005, jonka päätteeksi hän voitti sarjan mestaruuden, Robertson Cupin. Bishop valittiin NAHL:n tulokkaiden tähdistökentälliseen ja joukkueensa parhaaksi tulokkaaksi. Hän pelasi kauden aikana myös NAHL:n tähdistöottelussa.
Bishopin kotikaupungin NHL-joukkue St. Louis Blues varasi hänet kolmannella kierroksella 85. pelaajana kesällä 2005. Vuosina 2005–2008 Bishop kävi Mainen yliopistoa. Hänet valittiin ensimmäisellä yliopistokaudellaan 2005–2006 sekä Hockey Eastin lokakuun 2005 että helmikuun 2006 parhaaksi tulokkaaksi. Helmikuussa Bishop valittiin myös sarjan kuukauden pelaajaksi ja maalivahdiksi. Hänet valittiin myös usean kerran kauden aikana Hockey Eastin viikon tulokkaaksi. Bishop johdatti UMainen Frozen Four -turnauksen semifinaaleihin sekä vuonna 2006 että vuonna 2007. Vuosina 2007 ja 2008 hänet valittiin Hockey Eastin akateemiseen tähdistökentälliseen ja viimeisen yliopistokautensa 2007–2008 päätteeksi myös sarjan toiseen tähdistökentälliseen.
Ura > Maajoukkueura

Bishop edusti Yhdysvaltoja MM-kilpailuissa vuosina 2010 ja 2013, joista jälkimmäinen turnaus päättyi pronssiin.
Muuta

Bishop kantaa Benjamin-nimeä kolmannessa sukupolvessa. Hänen isoisänsä pelasi tennistä ammattilaisena ja osallistui myös Yhdysvaltain avoimeen tennisturnaukseen.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2010 | MM | 1 | 0 | 0 | 20 | 0 | 0 | 0.00 | 100 |
| 2013 | MM | 5 | 3 | 2 | 297 | 14 | 0 | 2.83 | 87,6 |
Buncomben piirikunta

Buncomben piirikunta (engl. Buncombe County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 269 452. Piirikunnan hallintokeskus on Ashevillen kaupunki. Piirikunta on perustettu 1791.
Aiheesta muualla

Kuvia tai muita tiedostoja aiheesta Buncomben piirikunta Wikimedia Commonsissa
Ben Jonson

Abraham Blyenberchin maalaus Ben Jonsonista, 1617.
Benjamin "Ben" Jonson (11. kesäkuuta 1572 – 6. elokuuta 1637) oli englantilainen draamakirjailija, runoilija ja näyttelijä. Hän oli William Shakespearen aikalainen ja hän kirjoitti satiirisia näytelmiä[lähde? ]. Tuotannon parhaimmistoa ovat komediat.
Jonson oli suorastaan pakonomainen riidanhaastaja niin ihmisten kuin asioidenkin suhteen, ja hän tappoi kaksintaistelussa kaksi vastustajaansa. Suuren osan elämäänsä hän käytti kirjalliseen riitelyyn. Hän pääsi Jaakko I:n suosioon, ja hän kirjoitti näytelmiä aikansa ylhäisön tarpeisiin. Hän sai poet laureaten aseman William Shakespearen kuolinvuonna 1616.
Teoksessaan Discoveries Made upon Men and Matter Jonson esittää tunnetun kritiikkinsä Shakespearesta.
Aiheesta muualla

Kuvia tai muita tiedostoja aiheesta Ben Jonson Wikimedia Commonsissa
Ben Jonsonin teoksia Gutenberg-projektissa
Ben Johnson (näyttelijä)

| Ben Johnson |
| --- | --- |
 Ben Johnson vuonna 1969.
Henkilötiedot
Koko nimi:  Ben Johnson Jr.
Syntynyt: 13. kesäkuuta 1918 Oklahoma
Kuollut: 8. huhtikuuta 1996 (77 vuotta) Mesa, Arizona
Kansalaisuus:  Yhdysvallat
Ammatti:  näyttelijä
Näyttelijä
Palkinnot
  Oscar  (1972)  Golden Globe (1972)  Bafta (1973)  
Aiheesta muualla
IMDb
Elonet
Ben Johnson Jr. (13. kesäkuuta 1918 Oklahoma – 8. huhtikuuta 1996 Mesa, Arizona) oli yhdysvaltalainen näyttelijä.
Johnson syntyi Oklahomassa lähellä Forakeria ja oli naimisissa Carol Elaine Jonesin kanssa vuodesta 1941 tämän kuolemaan 27. maaliskuuta 1994. Parilla ei ollut lapsia. Johnson sai tähden Hollywood Walk of Famelle vuonna 1994. Hänelle myönnettiin parhaan miessivuosan Oscar-palkinto vuonna 1972. Hänet palkittiin lisäksi Golden Globella (1972) ja Baftalla (1973).
Tunnetuimpia elokuvia, joissa Johnson on näytellyt, ovat Chisum (1970), Viimeinen elokuva (1971), Pakotie (1972) ja Hustle – hintaan mihin hyvänsä (1975).
Johnson kuoli vuonna 1996 sydänkohtaukseen 77-vuotiaana.
Aiheesta muualla

Ben Johnson Internet Movie Databasessa. (englanniksi)
Bunaken

| --- | --- |
Sijainti:  Pohjois-Sulawesi Manado Indonesia
Vesialue:  Manadonlahti
Korkein kohta:  36  m 
Pinta-ala:  8 km²
| --- | --- |
Asukasluku:  900
muokkaa - muokkaa wikitekstiä - muokkaa Wikidataa
Bunaken on saari Indonesiassa. Se sijaitsee Manadonlahdella, noin kolmen kilometrin päässä Sulawesista pohjoiseen, Bunakenin kansallispuiston alueella. Saaren pinta-ala on hieman yli kahdeksan neliökilometriä. Bunakenin saari on kuuluisa sitä ympäröivästä rikkaasta koralliriutasta, jonka vuoksi saari on suosittu sukelluskohde.
Aiheesta muualla

Kuvia tai muita tiedostoja aiheesta Bunaken Wikimedia Commonsissa
Matkaopas aiheesta Bunaken Wikivoyagessa (englanniksi)
Raja Laut Dive Resort, PADI 5 Star Dive Resort, professional diving school and bungalows
Living Colours Sukelluskeskus Bunakenin kansallispuistossa (Arkistoitu – Internet Archive)
Bunaken Beach Resort- Diving Bunaken National Park,address Pangalisang Beach,Bunaken(engelsk)
Bunda

| Bunda |
| --- | --- |
 Bunda
 Koordinaatit: 02°03′00″S, 33°52′00″E 
Valtio:   Tansania
Alue:  Maran alue
Piirikunta:  Bundan piirikunta
Väkiluku (2012):  58 390
Aikavyöhyke:  UTC+3
 
 mara.go.tz 
Infobox OKVirheellinen NIMI-arvo: 
Bunda on kaupunki Tansaniassa. Vuonna 2012 siellä oli 58 390 asukasta. Bunda kuuluu Maran alueeseen ja on Bundan piirikunnan hallinnollinen keskus. Kaupunki sijaitsee Pohjois-Tansaniassa, Victorianjärven rannan läheisyydessä, Spekenlahden poukamassa. Bunda on myös liikenteellinen solmukohta Sirari–Mbeya-tien (B6) varrella ja B162-tien risteyksessä.
Aiheesta muualla

Kuvia tai muita tiedostoja aiheesta Bunda Wikimedia Commonsissa
Bjørkelangen

| Bjørkelangen |
| --- | --- |
 Maisemaa vuonna 2007.
 Bjørkelangen
 Koordinaatit: 59°53′00″N, 11°34′00″E 
Valtio:  Norja
Lääni:  Akershus
Kunta:  Aurskog-Høland
Pinta-ala:  
 – Maa:  2,9 km²
Väkiluku (2022):  4 084
 – Väestötiheys:  1 423 as./km²
Infobox OKVirheellinen NIMI-arvo: 
Bjørkelangen on Norjassa Aurskog-Hølandin kunnassa sijaitseva taajama, joka on kuntansa hallinnollinen keskus. Taajaman pinta-ala on 2,9 neliökilometriä ja asukasluku 4 084 vuonna 2022.
Aiheesta muualla

Kuvia tai muita tiedostoja aiheesta Bjørkelangen Wikimedia Commonsissa
Bunce (saari)

Buncen saari
Buncen saari vuonna 1805.
| --- | --- |
Muut nimet:  Bunce Island
Sijainti:  Sierra Leone -joki, Rokeljoen suun edusta; Port Lokon piirikunta, Pohjoinen maakunta, Sierra Leone
Vesialue:  Sierra Leone -joki 
| --- | --- |
Luokitus:  Maailmanperinnön aieluettelon kohde (1. kesäkuuta 2012) 
muokkaa - muokkaa wikitekstiä - muokkaa Wikidataa
Buncen saari (engl. Bunce Island, kirjoitettu myös Bence Island) on pieni, nykyään asumaton saari Sierra Leonen Freetownin luonnonsataman alueella Sierra Leone -joella, noin 25 kilometriä pääkaupunki Freetownista itäkoilliseen. Se toimi aikoinaan merkittävänä väliseisakkeena länsiafrikkalaisen orjakaupan kuljetuksissa.
Buncen saari perustettiin orjakaupan kauppa-asemaksi vuonna 1670. Se oli yksi yli kuudestakymmenestä länsiafrikkalaisen orjakaupan kauppapaikasta. Vuosina 1670–1728 kaksi yhtiötä -  Gambia Adventurers ja Royal African Company of England - hoitivat kauppa-asemaa toistensa perään. Vuosina 1744–1807 lontoolaisten yritysten yhteenliittymä hallitsi saarta ja sen kautta kulkenutta kauppaa. Brittiläiset orjakauppiaat kuljettivat kymmeniä tuhansia afrikkalaisia orjia Buncen saarelta Amerikkaan. Muut eurooppalaiset hyökkäsivät useita kertoja brittien kauppalinnoitusta vastaan. Orjakauppa lopetettiin vuonna 1808, mutta vasta 1840 Buncen saaren linnoitus hylättin lopullisesti. Saari julistettiin kansalliseksi muistomerkiksi vuonna 1948.
Vuonna 2010 Bunce Island Coalition -yhteenliittymä ilmoitti tukevansa tuolloin jo pahasti rapistuneen saaren kohteiden kunnostusta ja entisöintiä viidellä miljoonalla dollarilla. Kunnostustyöt käynnistyivätkin nopeasti. Saari nimettiin vuonna 2012 Sierra Leonen aielistaan mahdolliseksi tulevaksi  maailmanperintökohteeksi.
Piirros Buncen saaresta (vuodelta 1726).
Kartta Buncen saaresta (1726).
Aiheesta muualla

Prof. Joseph Opala: Bunce Island (englanniksi) (bunceisland3d.org)
Simon Akam: George W. Bush’s Great-Great-Great-Great-Grandfather Was a Slave Trader  20.6.2013. slate.com. Viitattu 25.1.2017. (englanniksi)
CCA

CCA voi tarkoittaa seuraavia:
CCA, Canadian Cat Assiciation
CCA, Central Connect Airlines, tšekkiläinen lentoyhtiö
CCA, Corrections Corporation of America, nyk. CoreCivic, yhdysvaltalainen vankeinhoitoalan yritys
CCA, kromatut kupariarsenaatit
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CCA”, voi hakea sivunnimihaulla, laajalla sivunnimihaulla tai tekstihaulla.
Bronwyn Thompson

Bronwyn Thompson (s. 29. tammikuuta 1978) on australialainen yleisurheilija, joka kilpaili pääasiassa pituushypyssä.
Thompson voitti vuonna 2006 Kansainyhteisön kisojen kultaa. Saman vuoden IAAF:n yleisurheilufinaalissa hän oli toinen. Thompson on osallistunut maailmanlaajuisiin arvokilpailuihin kuusi kertaa ja selviytynyt kahdesti loppukilpailuun. Hän sijoittui Ateenassa olympialaisissa 2004 neljänneksi ja Pariisin MM-kilpailuissa 2003 seitsemänneksi.
Thompson voitti Australian mestaruuden pituushypyssä vuosina 2002, 2003, 2006, 2007 ja 2008. Hän hyppäsi Oseanian ja Australian ennätyksen 700 cm Melbournessa 7. maaliskuuta 2002. Ennätyksen rikkoi Brooke Stratton maaliskuussa 2016.
Saavutukset

Kansainyhteisön kisojen mestaruus 2006
Olympialaisten neljäs tila 2004
IAAF:n yleisurheilufinaalin kakkostila 2006
Saavutukset > Henkilökohtaiset ennätykset

100 metrin juoksu: 11,77 (2003)
Pituushyppy: 700 (2002)
Baseballin Euroopan-mestaruuskilpailut 1971

Baseballin Euroopan mestaruuskilpailut 1971 pelattiin Italiassa 5. - 12. syyskuuta. Turnaukseen osallistui yhdeksän joukkuetta, jotka jaettiin kahteen alkulohkoon. Lohkovoittajat pelasivat mestaruudesta kolmen pelin ottelusarjan. Alankomaat kärsi ensimmäisen tappionsa Euroopan-mestaruuskilpailuissa hävittyään Italialle finaalisarjan keskimmäisessä ottelussa. Tästä huolimatta Alankomaat voitti jo yhdeksännen mestaruutensa.
Alkulohkot > Lohko A

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Italia | 3 | 3 | 0 | 1.000 |  | 10-0 | 24-0 | 21-1 |
|  Länsi-Saksa | 3 | 2 | 1 | .667 | - |  | 6-5 | 12-3 |
|  San Marino | 3 | 1 | 2 | .333 | - | - |  | 13-10 |
|  Iso-Britannia | 3 | 0 | 3 | .000 | - | - | - |  |
Alkulohkot > Lohko B

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Alankomaat | 4 | 4 | 0 | 1.000 |  | 20-1 | 7-1 | 14-0 | 21-0 |
|  Belgia | 4 | 3 | 1 | .750 | - |  | 8-5 | 10-5 | 12-3 |
|  Espanja | 4 | 2 | 2 | .500 | - | - |  | 5-2 | 12-2 |
|  Ruotsi | 4 | 1 | 3 | .250 | - | - | - |  | 15-12 |
|  Ranska | 4 | 0 | 4 | .000 | - | - | - | - |  |
Sijoitusottelut

| sijat 7 ja 8  |
| --- | --- | --- | --- |
|  | Iso-Britannia | Ruotsi | 10–7 |
| sijat 5 ja 6  |
| --- | --- | --- | --- |
|  | San Marino | Espanja | 6–4 |
| Pronssiottelu  |
| --- | --- | --- | --- |
|  | Belgia | Länsi-Saksa | 1–6 |
| Loppuottelut  | Loppuottelut  | Loppuottelut  | Loppuottelut  |  |
| --- | --- | --- | --- | --- |
|  | Alankomaat | Italia | 4–2 |  |
|  | Italia | Alankomaat | 1–0 |  |
|  | Italia | Alankomaat | 3–7 |  |
Alankomaat Euroopan-mestari otteluvoitoin 2-1.
Bắc Ninh

| Bắc Ninh |
| --- | --- |
 Bắc Ninh
 Koordinaatit: 21°11′N, 106°3′E 
Valtio:  Vietnam
alue:  Đồng Bằng Sông Hồng
maakunta:  Bắc Ninh
Infobox OKVirheellinen NIMI-arvo: 
Bắc Ninh on kaupunki Vietnamissa, samannimisen maakunnan pääkaupunki. Vuonna 1999 kaupungissa oli noin 37000 asukasta.
Đền Bà Chúa Kho
Bắc Ninh sijaitsee noin 30 kilometrin päässä Hanoista. Kaupunki oli merkittävä kauppapaikka 100-luvulta 900-luvulle.  Buddhalaisuus levisi sinne varhain, ja siellä on monia merkittäviä pagodoita.
Aiheesta muualla

Kuvia tai muita tiedostoja aiheesta Bắc Ninh Wikimedia Commonsissa
Belgian Grand Prix 2010

|  Belgian Grand Prix 2010  |
| --- | --- |
 13. osakilpailu 19 osakilpailusta kaudella 2010. 

Päivämäärä:  29. elokuuta 2010
Sijainti:  Circuit de Spa-Francorchamps, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Sateinen
Paalupaikka
Kuljettaja:   Mark Webber   (Red Bull-Renault)
Paaluaika:  1.45,778
Palkintokoroke
Voittaja:   Lewis Hamilton   (McLaren-Mercedes)
Toinen:   Mark Webber   (Red Bull-Renault)
Kolmas:   Robert Kubica   (Renault)
Nopein kierros
Kuljettaja:   Lewis Hamilton   (McLaren-Mercedes)
Kierrosaika:  1.49,069 (kierroksella 32)
Belgian Grand Prix 2010 oli Formula 1 -kauden 2010 13. osakilpailu, joka kilpailtiin 29. elokuuta Circuit de Spa-Francorchamps'n moottoriradalla Belgiassa.
Sateisen kilpailun voittoon ajoi Lewis Hamilton. Paalupaikalta lähtenyt Mark Webber sai huonon lähdön, ja Hamilton ajoi kisan alusta loppuun asti kärkipaikalla. Hamilton nousi MM-pisteissä kärkeen ohittaen kisassa toiseksi tulleen Webberin. Kolmanneksi sijoittui yllättäen Robert Kubica